Lider PSD, mesaje mistice despre „valorile tradiționale”. Tumbă de ultim moment pentru a rupe din voturile naționaliștilor. „Idei care contravin naturii noastre umane”
Secretarul general al PSD, Paul Stănescu, a publicat duminică, 1 decembrie, un nou mesaj cu caracter puternic naționalist, retorică anti-LGBT și apeluri la „valori tradiționale”. Tot duminică au loc și alegerile parlamentare, care vin după ce candidatul partidului, premierul Marcel Ciolacu, a fost învins la primul tur al alegerilor prezidențiale de săptămâna trecută de un candidat ultranaționalist, a cărui rețea de susținători propagă mesaje similare.